***Tusen ganger god natt*** er en norsk dramafilm fra 2013 regissert av Erik Poppe og er hans første engelskspråklige film. Filmen er en delvis selvbiografisk historie basert på hans egne opplevelser som fotograf i konflikt- og krigsområder rundt om i verden. Filmen handler om Rebecca (Juliette Binoche), en av verdens fremste krigsfotografer som blir alvorlig skadet i Afghanistan og kommer hjem til en familie som ikke orker tanken på at jobben setter henne i livsfare.

Filmen ble kåret til beste norske kinofilm under Amandaprisen 2014, og vant også klassene for beste foto ved John Christian Rosenlund og beste musikk ved Armand Amar. Den var i tillegg nominert i klassene beste regi (Erik Poppe), beste kvinnelige skuespiller (Juliette Binoche), beste kvinnelige birolle (Lauryn Canny) og beste klipp (Sofia Lindgren).

Om filmen
---------

I filmen lot Poppe en kvinne være sitt alter ego; spilt av den franske skuespillerinnen Juliette Binoche. Den danske skuespilleren Nikolaj Coster-Waldau, senere kjent fra TV-serien *Games of Thrones*, spilte hennes mann, en rolle basert på Poppes kone. I andre roller finner vi bl.a. Mads Ousdal og Larry Mullen jr.. Mullen er kjent som et av medlemmene i det irske bandet U2.

Filmen skildrer Rebecca som er en av verdens fremste krigsfotografer. Hjemme orker ikke hennes mann og døtre lenger tanken på at hun lever i livsfare, og de stiller henne et ultimatum: jobben eller familien. Nok en gang behandler Erik Poppe et moralsk dilemma. Rebecca personifiserer en ganske utbredt forståelse av at det virkelige livet befinner seg utenfor hjemmets fire vegger. Ganske diskret spiller filmen på mytene om at krigsfotografer kan utvikle et ruslignende forhold til konfliktsoner.

Handling
--------

Rebecca er en foto-journalist som er besatt av å rapportere fra farlige krigssoner. Hun dokumenterer en gruppe kvinnelige selvmordsbombere i Afghanistan og følger etter en av dem til Kabul. Men bomben detonerer for tidlig, og Rebecca blir alvorlig skadet. Hjemme i Irland blir Rebecca konfrontert med ektemannen Marcus (spilt av Nikolaj Coster-Waldau) og datteren Steph (spilt av Lauryn Canny) som tvinger henne til å velge mellom å fortsette med denne jobben, eller familien hennes. Hun velger familie sin. Men Steph er fascinert av morens fotografier, og er interessert i humanitært arbeid i Afrika, så Rebecca foreslår en reise sammen med datteren til en flyktningleir i Kenya. Marcus sier seg enig, forutsatt at reisen skal være trygg.

Men området blir snart angrepet av en væpnet gruppe, som begynner å myrde folk i teltene deres. Rebecca får datteren sin i sikkerhet, samtidig som hun selv blir værende i leiren for å dokumentere angrepene. Når de kommer tilbake, forteller ikke Steph og Rebecca dette til faren deres, men han finner snart ut av det. I sinne kaster han Rebecca ut av hjemmet deres, og lar henne møte datteren deres igjen. Kort tid senere reiser hun tilbake til Kabul, for å dokumentere en annen selvmordsbomber. denne gangen en ung jente. Dette påvirker Rebecca mye mer enn det gjorde forrige gang, og hun opplever et sammenbrudd.

Rolleliste
----------

* Juliette Binoche (Rebecca)
* Lauryn Canny
* Adrianna Cramer Curtis
* Maria Doyle Kennedy
* Larry Mullen Jr
* Mads Ousdal
* Nikolai Coster Waldau (Julias ektemann)

Mottakelse og anmeldelser
-------------------------

"Filmen dirrer når den 'tørrlagte' Rebecca sprekker," skrev Aftenpostens Ingunn Økland i sin anmeldelse.[]

* Filmpolitiet - Terningkast 5.

Priser og utmerkelser
---------------------

* Beste norske kinofilm, 2014
* Beste foto, 2014. … *John Christian Rosenlund*
* Beste musikk, 2014. … *Armand Amar*

* Beste regi, 2014. (**Nominert**)
* Beste klipp, 2014. (**Nominert**)

Referanser
----------

1. 1 2
2. ↑
3. ↑  «Dette er de Amanda-nominerte». *nrk.no*. 18. juni 2014. Besøkt 31. desember 2022.
4. ↑  «Flest Amanda til Blind, men Poppe fikk hovedprisen». *aftenposten.no*. 16. august 2014. Besøkt 31. desember 2022.
5. ↑

Eksterne lenker
---------------

* (en) *Tusen ganger god natt* på Internet Movie Database Rediger på Wikidata

* (no) *Tusen ganger god natt* i Nasjonalbibliotekets filmografi Rediger på Wikidata

* (no) *Tusen ganger god natt* hos Filmfront Rediger på Wikidata

* (sv) *Tusen ganger god natt* i Svensk Filmdatabas Rediger på Wikidata

* (da) *Tusen ganger god natt* i Danmark Nationale Filminstitut Rediger på Wikidata

* (en) *Tusen ganger god natt* på AllMovie Rediger på Wikidata

* (fr) *Tusen ganger god natt* på Allociné Rediger på Wikidata

* (nl) *Tusen ganger god natt* på MovieMeter Rediger på Wikidata

* (en) *Tusen ganger god natt* på Rotten Tomatoes Rediger på Wikidata

* (en) *Tusen ganger god natt* på Metacritic Rediger på Wikidata

| * v
* d
* r
Norske filmer 2013 |
| --- |
| 
* *En som deg*
* *Pionér*
* *Solan og Ludvig – Jul i Flåklypa*
* *Tusen ganger god natt*
* *Anne & Alet*
* *Detektiv Downs*
* *De tøffeste gutta*
* *Dirk Ohm*
* *Før snøen faller*
* *Gåten Ragnarok*
* *Hokus pokus Albert Åberg*
* *Jag etter vind*
* *Jeg er din*
* *Kill Buljo 2*
* *Kyss meg for faen i helvete*
* *Mormor og de åtte ungene*
* *Opprørske oldemødre*
* *Optimistene*
* *Pelle Politibil på sporet*
* *Pornopung*
* *Sjalusi*
* *Søsken til evig tid*
* *Victoria*

 |

| * v
* d
* r
Vinnere av Amanda for beste norske film |
| --- |
| 
* 1985: *Orions belte*
* 1986: *Hustruer – ti år etter*
* 1987: *X*
* 1988: *Veiviseren*
* 1989: *For harde livet*
* 1990: *En håndfull tid*
* 1991: *Herman*
* 1992: *Frida – med hjertet i hånden*
* 1994: *Hodet over vannet*
* 1995: *Eggs*
* 1996: *Kjærlighetens kjøtere*
* 1997: *Budbringeren*
* 1998: *Salige er de som tørster*
* 1999: *Bare skyer beveger stjernene*
* 2000: *S.O.S.*
* 2001: *Heftig og begeistret*
* 2002: *Alt om min far*
* 2003: *Salmer fra kjøkkenet*
* 2004: *Buddy*
* 2005: *Hawaii, Oslo*
* 2006: *Slipp Jimmy fri*
* 2007: *Reprise*
* 2008: *Mannen som elsket Yngve*
* 2009: *Max Manus*
* 2010: *Upperdog*
* 2011: *Kongen av Bastøy*
* 2012: *Få meg på, for faen!*
* 2013: *Som du ser meg*
* 2014: *Tusen ganger god natt*
* 2015: *Børning*
* 2016: *Bølgen*
* 2017: *Kongens nei*
* 2018: *Hva vil folk si*
* 2019: *Ut og stjæle hester*
* 2020: *Barn*
* 2021: *Kunstneren og tyven*
* 2022: *Verdens verste menneske*
* 2023: *Ellos eatnu – La elva leve*

 |

|  |  |
| --- | --- |
| Oppslagsverk/autoritetsdata | BBC Things
 |